### Beslutning

Udvalget besluttede de grønne foreslåede projekter. Det bemærkes dog, at der skal undersøges om forskellige alternative løsningen på [adresse], samt hastighedstiltag på [adresse]. Sagen genoptages med prioriteringsforslag ift. de resterende midler.

### Sagsfremstilling

## Resume og sagens baggrund

På Kommunalbestyrelsens møde den 27. april 2022 forventes der frigivet en anlægsbevilling på i alt 8,3 mio. kr. til trafiksikkerhedsindsatser i 2022. Der skal i den forbindelse træffes beslutning om hvordan, anlægsbeløbet skal prioriteres i 2022. På baggrund af screeningen af indkomne trafiksikkerhedsforslag fremlægger administrationen sit forslag til prioritering.

## Indstillinger

Chefen for Vej, Ejendom og Affald indstiller, at udvalget drøfter prioriteringen af trafiksikkerhedsindsatsen i 2022.

## Behandling

Teknik- og Miljøudvalget.

## Sagsfremstilling

På investeringsoversigten i Budgetaftalen for budget 2022-2025 er der afsat i alt 5,8 mio. kr. til trafiksikkerhedsindsatser i 2022. Derudover er der afsat en ekstra bevilling på 2,5 mio.kr. til trafiksikkerhedsindsatser i 2022. Af den afsatte trafiksikkerhedspulje disponeres årligt 1,0 mio.kr til trafikdæmpende foranstaltninger i gennemkørselslandsbyer (H12).

Hvert år prioriterer Teknik- og Miljøudvalget anlægsbudgettet til trafiksikkerhedsindsatsen på baggrund af henvendelser og forslag fra borgere samt kommunens egne iagttagelser.

Teknik- og Miljøudvalget har ønsket et mere fyldigt vurderingsgrundlag og en større indsigt i de enkelte forslags relevans i forhold til etablering af en bedre trafiksikkerhed på kommunens veje. Trafiksikkerhedshenvendelser fra borgere, virksomheder, skoler, lokalråd og lignende bliver undersøgt og vurderet i administrationen, inden de konkrete forslag eventuelt lægges på det samlede forslag til prioritering af trafiksikkerhedsindsatsen.

For at skabe overblik over de enkelte forslags relevans i forhold til øget trafiksikkerhed er der udarbejdet et screeningsværktøj baseret på en række temaer som uheld, hastighed, tryghed, skolevej og oversigtsforhold. Det er målet med screeningsværktøjet at vurdere hvert forslags indflydelse på trafiksikkerheden og at opnå en ensartethed i vurderingen af de henvendelser, der indgår omkring trafiksikkerhed.

[adresse] skal indgå som støtteværktøj sammen med en besigtigelse og være en del af det samlede oplæg til prioritering af anlægsbudgettet til trafiksikkerhed.

Udover de temaer, der indgår i screeningsværktøjet, foreslår administrationen, at også synergi med andre projekter indtænkes i relation til prioriteringen af anlægsbudgettet til trafiksikkerhed. Som eksempel kan nævnes, at der ofte lægges op til, at der prioriteres trafiksikkerhedsmidler til forbedring af trafiksikkerheden i forbindelse med renovering af belægninger eller omvendt, således at der tænkes i større og mere sammenhængende projekter.

Vægtning efter temaer i screeningsværktøjet:

Tanken er, at trafiksikkerhedsforslagene vægtes både efter de forskellige parametre i screeningsværktøjet og en besigtigelse. Hvis der ikke allerede foreligger en trafik- og hastighedsmåling, udføres dette. Temaerne vægtes således:

1. Uheld (politiregistrerede)

* Færdselsdrab (5 point)
* Personskade (3 point)
* Materielskade (2 point)
* Mindre materielskade (1 point)

2. Hastighed

* Stor, overskridelse af hastighed med 10 km eller derover(4 point)
* Væsentlig, overskridelse af hastighed med 3 km eller derover (3 point)
* Lille, overskridelse af hastighed med 3 km eller derunder (1 point)

3. Tryghed

* God, cykelsti og fortov (0 point)
* Middel, ingen fortov/ingen belysning (2 point)
* Dårlig, ingen fortov, ingen cykelsti, ingen belysning (4 point)

4. Skolevej

* Ja (4 point)
* Delvis (2 point)

5. Oversigtsforhold

* Middel (2 point)
* Dårlige (4 point)

Supplerende vurdering af forslag:

Den samlede liste over forslag og idéer vokser midlertidig, og Teknik- og Miljøudvalget besluttede derfor den 12. august 2021 en række principper for sortering af listen.

Det blev besluttet, at trafiksikkerhedsforslag som udgangspunkt kun kommer på udvalgets prioriteringsliste, hvis de får 3 eller flere point i screeningsværktøjet. Det betyder, at når et trafiksikkerhedsønske er screenet og eventuelt får færre end 3 point i screeningsværktøjet, vil forslagsstilleren få en tilbagemelding om, at forslaget ikke vil blive prioriteret, da det med sine relativt få point som udgangspunkt vil have en mindre indvirkning på trafiksikkerhedsindsatsen end andre projekter.

Det blev også besluttet, at trafiksikkerhedsforslag vedrørende hastighedsnedsættelse i åbent land generelt ikke kommer på listen.

Kommunen modtager en del henvendelser omkring hastighedsnedsættelse i åbent land. En nedskiltning af hastigheden kræver et samtykke fra politiet. Politiet giver ofte afslag, da et forsøg på at nedsætte hastigheden alene ved skiltning ikke vil være tilstrækkelig. Politiet forvalter dette område restriktivt både i forbindelse med nedskiltning af hastigheden og etablering af fysiske tiltag.

Administrationen vil bruge de indkommende ønsker vedrørende hastighedsnedsættelse til inspiration til generelle trafiksikkerhedsvurderinger. Administrationen vil i forbindelse med de årlige politiske trafiksikkerhedsprioriteringer fremlægge mulige trafiksikkerhedstiltag i åbent land, hvis der er behov for det.

Forslagsstilleren vil få en tilbagemelding om, at forslaget ikke vil komme på prioriteringslisten, men at det vil blive vurderet i administrationens arbejde med trafiksikkerhedstiltag generelt i åbent land.

Tilbagemelding på borgerhenvendelserne:

Når kommunen modtager forslag i relation til forbedring af trafiksikkerheden, kvitteres der for modtagelsen og forslaget screenes.

Hvis forslaget på baggrund af screeningen og ovennævnte supplerende principper ikke vil blive fremlagt i forbindelse med udvalgets prioritering af indsatserne på området, skriver administrationen til borgeren eller virksomheden og meddeler, at kommunen ikke vil iværksætte det pågældende forslag.

Den nuværende liste over trafiksikkerhedsforslag:
I Bilag 1 er den samlede liste vist.

* De projekter, der er markeret med grønt, er de anbefalede projekter.
* De projekter, der er markeret med gult, er screenet, men ikke politisk prioriteret.
* De projekter, der ikke har en farvemarkering er endnu ikke blevet screenet.

Den videre proces:

På baggrund af udvalgets drøftelser fremlægges prioriteringen af trafiksikkerhedsindsatsen i 2022 til endelig beslutning på udvalgets møde i maj 2022.

## Økonomiske konsekvenser

Ingen økonomiske konsekvenser. Rådighedsbeløbet til trafiksikkerhedsindsatsen i 2022 udgør 8,3 mio. kr. Dette beløb søges frigivet via et særskilt dagsordenspunkt.